Efter [[Sovjetunionen]]s opløsning blev den [[Internationale Hockey-Liga]] (IHL) etableret som liga for de bedste hold fra de tidligere [[sovjetrepublik]]ker, og Metallurg Novokuznetsk blev valgt som et af ligaens 24 første hold. Metallurg kom imidlertid til at tilhøre [[Internationale Hockey-Liga|IHL]]'s bundhold og kvalificerede sig ikke til slutspillet i nogen af ligaens fire sæsoner. I [[1996]] nedlagdes [[Internationale Hockey-Liga|IHL]] og blev erstattet af [[Ruslands Superliga i ishockey|Ruslands Superliga]] (RSL), og Metallurg blev valgt som et af ligaens 26 hold. De to første sæsoner i [[Ruslands Superliga i ishockey|RSL]] blev udfordrende for klubben, der måtte kæmpe mod [[oprykning og nedrykning|nedrykning]]. Herefter fulgte to succesrige sæsoner for klubben i [[Ruslands Superliga i ishockey 1998-99|1998-99]] og [[Ruslands Superliga i ishockey 1999-2000|1999-2000]], hvor den endte på 2.- hhv. 3.-pladsen i grundspillet, og i begge sæsoner tabte i kvartfinalen i slutspillet. Derefter kom tre mellemsæsoner, hvor klubben ikke kvalificerede sig til slutspillet om mesterskabet. Men i [[Ruslands Superliga i ishockey 2003-04|2003-04]] og [[Ruslands Superliga 2004-05|2004-05]] opnåede Metallurg igen to kvartfinalepladser i træk. Og i de to næste sæsoner var klubben igen i slutspillet, dog med nederlag i ottendedelsfinalerne som resultat.
Historie Foreninger Organisationer